《借居毗陵东门四首 其一》
宋代·程俱

客去不能寐，翛然清夜阑。楼居俯长川，仰视天宇宽。

长川濯云俯，错落星宿寒。青灯故可亲，且还对尘编。

其人骨已朽，千载与我言。掩卷三太息，虚檐清露漙。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。